**Általános tájékoztató**

A Búzavirág Otthon Balmazújváros telephelyen két szakellátási forma működik, a fogyatékos személyek otthona, és az idősek Otthona. Az ellátottak ellátási formánként külön épületben vannak elhelyezve.

**Búzavirág Otthon Balmazújváros.**

**Fogyatékos Személyek Otthona** /90 fős- 3 szintes épület/

A szociális igazgatásról és szociális ellátásokról szóló 1993. évi III. törvény, valamint a végrehajtásukra kiadott jogszabályok meghatározzák azokat a szakmai feladatokat, személyi és tárgyi feltételeket, amelyek figyelembevételével az intézménynek működnie kell. Mindezekre tekintettel a Szociális és Gyermekvédelmi Főigazgatóság által fenntartott **Fogyatékos Személyek Otthona**, *(mint ápolást, gondozást nyújtó bentlakásos intézmény)* biztosítja a szakosított ellátást igénylők számára a szükséges ápolást, gondozást, foglalkoztatást.

|  |  |
| --- | --- |
| **Az intézmény székhelye:** | **Jázmin Integrált Szociális Intézmény Hajdú-Bihar Vármegye** |
| Székhely címe: | 4029 Debrecen, Monti ezredes u. 7. sz. |
| **Telephely:** | **Búzavirág Otthon Balmazújváros** |
| Telephely címe: | 4060 Balmazújváros, Nagyhát tanya 28. (hrsz. 0260/39) |
| Intézmény ágazati azonosítója: | S0020306 |
| **Felügyeleti szerve:** | **Hajdú-Bihar Vármegyei Kormányhivatal****Szociális és Gyámhivatala**4025 Debrecen, Erzsébet u. 25. |
| **Fenntartó:** | **Szociális és Gyermekvédelmi Főigazgatóság Hajdú- Bihar Vármegyei Kirendeltsége** 4024 Debrecen, Piac u. 54. |
| Szt. szerinti besorolása: | Ápolást, gondozást nyújtó ellátás |
| Típusa: | Fogyatékos Személyek Otthona |
| Intézmény működési területe: | Az ország teljes területe |
| Férőhelyek száma: | 90 fő |

A Fogyatékos Személyek Otthona az ellátást igénybe vevő felnőtt korú értelmi fogyatékkal élő emberek teljes körű ellátását végzi. A gondozás során biztosítjuk az igénybe vevő korának, egészségi állapotának megfelelő fizikai és egészségügyi ellátást, pszichés gondozást, valamint a szocioterápiás foglalkoztatást.

Az intézmény hosszú távú célja a lehető legszélesebb körű integráció elérése a normalizáció, az autonómia elvének figyelembevételével, melynek révén az ellátást igénybe vevő személyeket hozzásegítjük a társadalmi életbe való beilleszkedéshez.

Annak érdekében, hogy az ellátottak esélyegyenlősége javuljon, hátrányaik csökkenjenek, olyan szolgáltatásokat nyújtunk, melyek humanizált, modernizált, az európai normáknak is megfelelő, az egyéni elvárások és szükségletek figyelembevételén kialakított programokon alapulnak.

A céljaink megvalósulását elősegítő programok az ellátottak meglévő képességeit hangsúlyozzák, elősegítik olyan mechanizmusok kialakítását, melyekben önálló döntéshozatal és felelősségvállalás működik, és nem utolsó sorban felkeltik az egyén belső igényeit is.